П Р О Т О К О Л   №  35
от заседание на комисия “Бюджет и финанси”,
проведено на 20 септември 2016 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Елка Атанасова
Каролина Неделчева
Камен Иванов
Румен Боев
Румен Георгиев

ОТСЪСТВАЩИ: няма

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

Корекции на бюджета на органите на съдебната власт за 2016 г.

1. ОТНОСНО: Писмо от Прокуратура на Република България с вх. № 11-03-592/15.08.2016 г., с искане за осигуряване на средства за участие в заплащането на ремонт на покрива на съдебна палата Средец, със сума, съобразена с ползваните части от сградата.
Извлечение от протокол № 13/31.08.2016 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за корекции по бюджетите за 2016 г. на Висш съдебен съвет и Прокуратура на Република България с цел осигуряване на средства за финансиране на частта на РП Средец, от ремонта на покрив на сградата, в която се помещава, както следва:
1.1. НАМАЛЯВА § 51-00 „Основен ремонт на ДМА” на ВСС с ...
1.2. УВЕЛИЧАВА § 10-00 „Издръжка” на Прокуратура на Република България с ....
2. Решението по т. 1 да бъзе внесено на заседание на Пленума на ВСС, като съвместно предложение от комисия „Управление на собствеността” и комисия „Бюджет и финанси”.
3. Уведомява комисия „Управление на собствеността”, че отпуснатата сума в размер на ..... за финансиране на частта на РП Средец, от ремонта на покрив на сградата, в която се помещава, е за сметка на утвърдените съгласно решение по т. 34 от протокол № 31/16.08.2016 г. на Пленума на ВСС, средства за „Непредвидени и неотложни основни ремонти”.
4. Уведомява комисия „Управление на собствеността”, че с решение по т. 5 от протокол № 33/30.08.2016 г. на комисия „Бюджет и финанси”, упълномощена с решение на Пленума на ВСС от 28.07.2016 г., на Прокуратура на Република България са отпуснати средства в размер на ..... за сметка на утвърдените съгласно решение по т. 34 от протокол № 31/16.08.2016 г. на Пленума на ВСС, средства за „Непредвидени и неотложни основни ремонти”.

2. ОТНОСНО: Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2016 г. по § 02-00 „Други възнаграждения и плащания на персонала” с ..... съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на преходния остатък по бюджета на съдебната власт за 2016 г.

3. ОТНОСНО: Искане от административния ръководител на Окръжен съд гр. Ямбол за осигуряване на средства за изплащане на разлика в работната заплата на командирован съдия.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командирован съдия,
1. НАМАЛЯВА бюджета на Апелативен съд гр. Бургас за 2016 г. по § 01-00 „Заплати и възнаграждения за персонала, нает по трудови и служебни правоотношения” с .....
2. УВЕЛИЧАВА бюджета на Окръжен съд гр. Ямбол за 2016 г. по § 01-00 „Заплати и възнаграждения на персонала, нает по трудови и служебни правоотношения” с ....

4. ОТНОСНО: Искане от административния ръководител на Административен съд гр. Видин за осигуряване на средства за изработка, доставка и монтаж на обзавеждане на сграда. 
Извлечение от протокол № 9/03.08.2016 г. от заседание на КУС.
Отложена по протокол № 31/10.08.2016 г. на КБФ за изслушване на обосновка на решението на Комисия „Управление на собствеността” от инж. Д. Шиклев.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2016 г. на Административен съд гр. Видин по § 10-00 „Издръжка” с ..... с цел осигуряване на средства за изработка, доставка и монтаж на обзавеждане на сграда.
Средствата са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА”.
2. Административният ръководител на Административен съд гр. Видин следва да извърши разходите за изработка, доставка и монтаж на необходимото обзавеждане в рамките на утвърдените с решения на ВСС лимити.
В седемдневен срок от усвояване на целево отпуснатите средства за обзавеждане, административният ръководител следва да предприеме действия за извършване на вътрешно компенсирана промяна по бюджета на съда между § 10-00 „Издръжка” и § 52-00 „Придобиване на ДМА”, с размера на цената на активите, чиято стойност надхвърля определения праг на същественост, с цел коректното им счетоводно отчитане.
3. Решението да бъзе внесено на заседание на Пленума на ВСС, като съвместно предложение от комисия „Управление на собствеността” и комисия „Бюджет и финанси”.

5. ОТНОСНО: Искане от административния ръководител на Административен съд гр. Добрич за осигуряване на средства за неотложните текущи разходи до края на 2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Административен съд гр. Добрич за 2016 г. по § 10-00 „Издръжка” с ..... за обезпечаване на неотложните текущи разходи до края на 2016 г.
Средствата са за сметка на неразпределения резерв по § 10-00 „Издръжка” по бюджета на съдебната власт за 2016 г.

6. ОТНОСНО: Искане от административния ръководител на Административен съд гр. Хасково за осигуряване на средства за спешен ремонт на „Чилър – системата за отопление и охлаждане”, за доставка и зареждане на хладилен агрегат, датчик за дебит и настройка и профилактика на системата.
Отложена по протокол № 34/14.08.2016 г. на КБФ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2016 г. на Административен съд гр. Хасково по § 10-00 „Издръжка” с ..... за извършване на ремонт на „Чилър – система за отопление и охлаждане”, за доставка и зареждане на хладилен агрегат, датчик за дебит и настройка и профилактика на системата.
Средствата са за сметка на неразпределения резерв по бюджета на съдебната власт за 2016 г. по § 10-00 „Издръжка”. 

7. ОТНОСНО: Искане от административния ръководител на Районен съд гр. Елхово за осигуряване на средства за закупуване, доставка и монтаж на климатици.
Отложена по протокол № 34/14.08.2016 г. на КБФ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета на Районен съд гр. Елхово за 2016 г. по § 52-00 „Придобиване на ДМА” с ..... за закупуване на 2 броя климатици, единия от които за нуждите на съдебна зала, а другия за регистратура „Класифицирана информация” и сървърно помещение.
Средствата са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА”. 

8. ОТНОСНО: Искане от административния ръководител на Районен съд гр. Тетевен за осигуряване на средства за закупуване на климатик за сървърно помещение.
Отложена по протокол № 34/14.08.2016 г. на КБФ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2016 г. на Районен съд гр. Тетевен по § 52-00 „Придобиване на ДМА” с ..... за закупуване на един брой инвенторен климатик „Mitsubishi” модел MSZ-SF50VE/MUZ-SF50VE.
Средствата са за сметка на неразпределения резерв по § 52-00 „Придобиване на ДМА” за 2016 г. по бюджета на съдебната власт.

9. ОТНОСНО: Искане от председателя на Върховен касационен съд за осигуряване на средства за аварийно обрушване на мазилки по вътрешни фасади и дворове на Съдебна палата гр. София.
Извлечение от протокол № 13/31.08.2016 г. от заседание на КУС.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Върховен касационен съд разходите за обрушване на мазилки по вътрешна фасада на Съдебната палата и извозване на отпадъци в размер на ..... да се извършат в рамките на утвърдения бюджет на съда по § 10-00 „Издръжка” за 2016 г.

10. ОТНОСНО: Искане от административния ръководител на Административен съд гр. Хасково за осигуряване на средства за смяна на регистрационни номера в КАТ, техническо поддържане и разход на гориво, във връзка с експлоатация на лек автомобил „....“. 

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Административен съд гр. Хасково разходите за такси за смяна на регистрационни номера в КАТ, техническо поддържане и разход на гориво, във връзка с експлоатацията на лек автомобил „....“  в размер на ....., да се извършат в рамките на утвърдения бюджет на съда за 2016 г.

11. ОТНОСНО: Искане от административния ръководител на Районен съд гр. Ивайловград за осигуряване на средства за изплащане на суми по сключен договор между Районен съд гр. Ивайловград и Дирекция „Бюро по труда“ – Свиленград по Национална програма „Заетост и професионално обучение на хора с трайни увреждания“на МТСП.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Ивайловград разходите за изплащане на суми по сключен договор с Дирекция „Бюро по труда“ – Свиленград да се извършат в рамките на утвърдения бюджет на съда по § 02-00 „Други възнаграждения и плащания на персонала” за 2016 г., като при необходимост се извърши вътрешно-компенсирана промяна между § 10-00 „Издръжка” и § 02-00 „Други възнаграждения и плащания на персонала”.
При разработване на бюджета на съда за 2016 г. по § 02-00 „Други възнаграждения и плащания на персонала” са предвидени средства за изплащане на разходи по национална програма „ЗОХТУ” на МТСП.

12. ОТНОСНО: Искане от административния ръководител на Районен съд гр. Сандански за осигуряване на средства за изплащане на облекло на новоназначени съдебни служители.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Сандански разходите за изплащане на облекло на двама новоназначени служители в размер на ....., да се извърши в рамките на утвърдения бюджет на съда по § 02-00 „Други възнаграждения и плащания на персонала” за 2016 г. 
При необходимост да бъде извършена вътрешно компенсирана промяна по бюджета за 2016 г. на Районен съд гр. Сандански между § 10-00 „Издръжка” и § 02-00 „Други възнаграждения и плащания на персонала”.
Мотиви: При разработването на бюджета на съдебната власт за 2016 г. са заложени средства за покриване на извънредни разходи.

13. ОТНОСНО: Искане от административния ръководител на Районен съд гр. Тутракан за осигуряване на средства за изплащане на възнаграждения на съдебни заседатели и СБКО.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Тутракан разходите за изплащане на възнаграждения на съдебни заседатели и СБКО, да се извършат в рамките на утвърдения бюджет на съда по § 02-00 „Други възнаграждения и плащания на персонала” за 2016 г. 
При необходимост да бъде извършена вътрешно компенсирана промяна по бюджета за 2016 г. на Районен съд гр. Тутракан между § 10-00 „Издръжка” и § 02-00 „Други възнаграждения и плащания на персонала” за изплащане на СБКО, както и от § 01-00 „Заплати и възнаграждения на персонала, нает по трудови и служебни правоотношения” с цел осигуряване на средства за изплащане на първите три дни от временна нетрудоспособност.
При разработването на бюджета на органите на съдебната власт за 2016 г. са заложени средства за покриване на извънредни разходи.

14. ОТНОСНО: Искане от административния ръководител на Районен съд гр. Велики Преслав за осигуряване на средства за закупуване на модул NForse към ПП JES и модул jesAPI, разработена от „...“ ..., във връзка с отчетността по изпълнителните дела и обработка на документи по прихода и разхода на парични средства по набирателната сметка на съда.

Комисия „Бюджет и финанси”
Р Е Ш И :

ПРЕПРАЩА по компетентност на комисия „Професионална квалификация и информационни технологии” на ВСС писмо от Районен съд гр. Велики Преслав с вх. № 11-07-2058/13.09.2016 г., с искане за осигуряване на средства за закупуване на модул NForse към ПП JES и модул jesAPI, разработена от „...“ ..., във връзка с отчетността по изпълнителните дела и обработка на документи по прихода и разхода на парични средства по набирателната сметка на съда.

Вътрешно компенсирани промени по бюджета на органи на съдебната власт за 2016 г .

15. ОТНОСНО: Искания за вътрешно компенсирани промени по бюджета на органите на съдебната власт за 2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 44 от ПМС № 380 от 29.12.2015 г. за изпълнението на държавния бюджет на Република България за 2016 г. и Указанията относно изпълнението на бюджета на съдебната власт за 2016 г.
1. НАМАЛЯВА бюджета на органите на съдебната власт за 2016 г. по § 01-00 „Заплати” с ....., съгласно Приложение № 1.
2. НАМАЛЯВА бюджета на органите на съдебната власт за 2016 г. по § 10-00 „Издръжка” с ....., съгласно Приложение № 1.
3. УВЕЛИЧАВА бюджета на органите на съдебната власт за 2016 г. по § 02-00 „Други възнаграждения и плащания на персонала” с ....., съгласно Приложение № 1.
4. УВЕЛИЧАВА бюджета на органите на съдебната власт за 2016 г. по § 19-00 „Платени данъци, такси и административни санкции” с ....., съгласно Приложение № 1.
5. НАМАЛЯВА бюджета на органите на съдебната власт за 2016 г. по § 02-00 „Други възнаграждения и плащания на персонала” с ....., съгласно Приложение № 1.
6. УВЕЛИЧАВА бюджета на органите на съдебната власт за 2016 г. по § 10-00 „Издръжка” с ....., съгласно Приложение № 1.

Одитни доклади.

20. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност в Районен съд гр. Варна.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема резултатите – констатации, изводи и одобрява изпълнението на препоръките по време на извършване на одитния ангажимент за даване на увереност в Районен съд гр. Варна.

Разни.

21. ОТНОСНО: Писмо от председателя на Районен съд гр. Добрич с вх. № 11-07-2055/13.09.2016 г. относно възстановяването на разходи за издръжка за съдии по вписванията настанени в помещения на Агенцията по вписванията.

Комисия „Бюджет и финанси”
Р Е Ш И :

ОТЛАГА вземането на решение до приемане на втория пакет от промени на ЗИД на ЗСВ.

22. ОТНОСНО: Писмо от председателя на Районен съд гр. Ивайловград с вх. № 11-07-2014/07.09.2016 г. относно заплащането на разходите за издръжка – вода, горива, командировки, материали, външни услуги, както и разноските съгласно чл. 83, ал. 3, във връзка с ал. 1 и 2 от ГПК.

Комисия „Бюджет и финанси”
Р Е Ш И :

1. ОТЛАГА вземането на решение до приемане на втория пакет от промени на ЗИД на ЗСВ.
2. Препраща писмо с вх. № 11-07-2014 от Районен съд гр. Ивайловград на Комисия по правни и институционални въпроси за изразяване на становище относно разноските съгласно чл. 83, ал. 3, във връзка с ал. 1 и 2 от ГПК.

 23. ОТНОСНО: Писмо от председателя на Районен съд гр. Своге с вх. № 11-07-2089/17.09.2016 г. относно преиздаването и заплащането на удостоверение за КЕП.
Комисия „Бюджет и финанси”
Р Е Ш И :

ОТЛАГА вземането на решение до приемане на втория пакет от промени на ЗИД на ЗСВ.

24. ОТНОСНО: Възстановяване по набирателната сметка на Районен съд гр. Пазарджик на конфискувана гаранция.
Доклад от Елисавета Илиева – Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ Районен съд гр. Пазарджик да възстанови с код 90 по набирателната си сметка парична гаранция в размер на .....

25. ОТНОСНО: Предложение от председателя на Софийски военен съд за смяна на обслужващата банка „....” ЕАД, считано от 01.11.2016 г.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - транзитна, наличности и сметка за чужди средства на Софийски военен съд да се обслужват от „....” АД, считано от 01.11.2016 г.
2. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Софийски военен съд. 

26. ОТНОСНО: Доклад от инж. Лидия Кирилова – главен експерт дирекция „Управление на собствеността” относно деклариране на недвижими имоти по Закона за местни данъци и такси /ЗМДТ/ и актуването им, за запознаване.
Извлечение от протокол № 14/14.09.2016 г. от заседание на КУС.

Комисия „Бюджет и финанси”
Р Е Ш И :

Приема за сведение доклада от инж. Лидия Кирилова – главен експерт дирекция „Управление на собствеността” относно деклариране на недвижими имоти по Закона за местни данъци и такси /ЗМДТ/ и актуването им. 

27. ОТНОСНО: Доклад № ДП2СЗ-5/28.06.20156 г. за извършена финансова инспекция на Окръжен съд гр. Стара Загора.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема за сведение доклад № ДП2СЗ-5/28.06.20156 г. за извършена финансова инспекция на Окръжен съд гр. Стара Загора.

28. ОТНОСНО: Писмо от председателя на Административен съд София-град относно извършване на външна услуга от физическо лице – експерт за изработка на технически спецификации и методика за възлагане на обществена поръчки.
Комисия „Бюджет и финанси”
Р Е Ш И : 

Приема за сведение писмото от председателя на Административен съд София-град относно извършване на външна услуга от физическо лице – експерт за изработка на технически спецификации и методика за възлагане на обществена поръчки.

29. ОТНОСНО: Разходи за охрана на обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М. Д. Скобелев“ № 23.
Извлечение от протокол № 13/31.08.2016 г. от заседание на КУС.

Комисия „Бюджет и финанси”
Р Е Ш И :

1.	ОТКАЗВА извършването на разход в размер на ..... с ДДС за охрана на обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М. Д. Скобелев“ № 23, тъй като не е налице правно основание за това.
2. Препоръчва на комисия „Управление на собствеността” да предприеме действия пред ГД „Охрана” за осигуряване охраняването на сградата.

30. ОТНОСНО: Споразумителен протокол между ползвателите на сградата, находяща се в гр. София, ул. „Съборна“ № 7.
 Извлечение от протокол № 13/31.08.2016 г. от заседание на КУС.

Комисия „Бюджет и финанси”
Р Е Ш И :

ОТТЕГЛЯ т. 30 от дневния ред.

31. ОТНОСНО: Проект на писмо относно запитване на административния ръководител на Районен съд гр. Ивайловград за върнати изпълнителни листове за съдебни вземания с изтекъл 10-годишен давностен срок.
Извлечение от протокол № 28/28.07.2016 г. от заседание на КПИВ.

Комисия „Бюджет и финанси”
Р Е Ш И :

ОДОБРЯВА проект на писмо относно запитване на административния ръководител на Районен съд гр. Ивайловград за върнати изпълнителни листове за съдебни вземания с изтекъл 10-годишен давностен срок, ведно със становището от директора на дирекция “Правна”.

32. ОТНОСНО: Писмо с вх. № 96-00-444/10.09.2016г. от председателя на СНЦ „СЕФИТА“ относно дейности, предвидени по Пътната карта за изпълнение на Актуализираната стратегия за продължаване на реформата в съдебната система, приета с РМС № 299/24.04.2016 г., за становище.

Комисия „Бюджет и финанси”
Р Е Ш И :

В бюджета на ВСС за 2016 г. не са заложени средства за реализация на дейностите, визирани в писмо с вх. № 96-00-444/10.09.2016 г. от председателя на СНЦ „СЕФИТА“. 
ИЗИСКВА от СНЦ „СЕФИТА” информация за дейностите, които обосновават необходимите средства в размер на ..... годишно за периода 2017-2020 г., която да се предостави в 7 дн. срок.

33. ОТНОСНО: Молба – искане с вх. № 96-00-726/13.09.2016 г. от сем. .... от гр. Враца за възстановяване на правата по конвенция и връщане на сума от ВСС.

Комисия „Бюджет и финанси”
Р Е Ш И :

Висшият съдебен съвет многократно се е произнасял по идентични искания, като е предоставял исканата информация и копие от документи, поради което комисия „Бюджет и финанси” счита, че органа не следва да се произнася по поставените от сем. ..... въпроси.

ДОПЪЛНИТЕЛНИ ТОЧКИ:

34. ОТНОСНО: Информация за изпълнението на бюджета на съдебната власт към 31.08.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА информацията за изпълнението на бюджета на съдебната власт към 31.08.2016 г.
2. Информацията за изпълнението на бюджета на съдебната власт към 31.08.2016 г. да се публикува на Интернет страницата на ВСС.

36. ОТНОСНО: Писмо с вх. № 88-00-278/08.09.2016 г. от г-н К. Калпакчиев – член на ВСС и г-жа Соня Найденова – член на ВСС за изпълнението на чл. 69, т. 3, б. „б” и б. „в” от Правилника за дейността на ВСС и неговата администрация /ПДВССНА/. 

Комисия „Бюджет и финанси”
Р Е Ш И :

1. Бюджетът на ВСС е разпределен по параграфи на ЕБК с решение по т. 56.2. от протокол № 5 от заседанието на Висшия съдебен съвет, проведено на 28.01.2016 г., за което прилагаме извлечение и приложения 1, 4 и 5, които са неразделна част от решението. Бюджетът на съдебната власт е публикуван на сайта на ВСС в раздел „Доклади, декларации и анализи”, подраздел „Доклади”, съгласно изискванията на чл. 55 от Закона за държавния бюджет на Република България за 2016 година.
2. Ежемесечно Комисия „Бюджет и финанси” предоставя на Пленума на ВСС Информация за изпълнението на бюджета на съдебната власт, от която съгласно приложение № 1 е видно изпълнението на бюджета по органи на съдебната власт, НИП, ИВСС и ВСС по видове разходи съгласно ЕБК, за което прилагаме Информацията към 31.08.2016 г. Информациите за изпълнението на бюджета на съдебната власт се публикуват на сайта на ВСС в раздел „Доклади, декларации и анализи”, подраздел „Доклади”.
3. Да се предостави на г-жа С.Найденова и г-н К.Калпакчиев Отчета за касовота изпълнение на бюджета на ВСС към 30.06.2016 г. /второ тримесечие/, изготвен в съответствие с определените от Министерство на финансите макети /файлове/, съгласно ДДС № 1 от 28.01.2016 г., относно изготвянето и представянето през 2016 г. на месечните отчети за касово изпълнение на бюджетите. 
Отчетите за касовото изпълнение на бюджета на съдебната власт по органи на съдебната власт, НИП, ИВСС и ВСС ежемесечно и на тримесечие се предоставят на Министерство на финансите и се публикуват на сайта на ВСС в раздел „Доклади, декларации и анализи”, подраздел „Доклади”, съгласно изискванията на чл. 133, ал. 4 от Закона за публичните финанси.

37. ОТНОСНО: Писмо от председателя на Районен съд гр. Русе с вх. № 11-07-2091/17.09.2016 г. относно прилагането на чл. 73, чл. 230 и чл. 361 от Закона за съдебната власт.

Комисия „Бюджет и финанси”
Р Е Ш И :

1. По запитването по т. 2 от писмото на Районен съд гр. Русе Комисия „Бюджет и финанси”, упълномощена с решение на Пленума на ВСС от 28.07.2016 г. се е произнесла с решение по Протокол № 33/30.08.2016 г.,    т. 26. 
2. ПРЕПРАЩА писмото от председателя на Районен съд гр. Русе относно прилагането на чл. 73, чл. 230 и чл. 361 от Закона за съдебната власт на Комисия по правни и институционални въпроси, по компетентност.
Комисия „Бюджет и финанси” счита, че в новата редакция на чл. 73 от ЗСВ е налице неяснота при изчислението и се получава несправедливо изплащане на възнаграждението на съдебните заседатели.

38. ОТНОСНО: Доклад от Христина Тодорова – директор на дирекция „Международна дейност” относно командироване на членове на Националната съдебна мрежа по граждански и търговски дела за участие в 61-ва среща на националните контактни точки, която ще се проведе в периода 5-6 октомври 2016 г. в гр. Брюксел, Белгия.

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъдат командировани за участие в 61-ва среща на националните лица за контакт на Европейската съдебна мрежа по граждански и търговски дела, за периода 4-6 октомври 2016 г. в гр. Брюксел, Белгия:
- Богдана Желявска – съдия в Софийски градски съд и национално лице за контакт на Националната съдебна мрежа по граждански и търговски дела в Република България – граждански дела;
- Галя Маринова – съдия в Апелативен съд гр. Велико Търново и член на Националната съдебна мрежа по граждански и търговски дела в Република България.
2. Пътните разходи, както и разходите за една нощувка са за сметка на организаторите на срещата.
3. Разходите за нощувка по фактически размер, дневни пари, както и разходите за медицински застраховки са за сметка на Висшия съдебен съвет.

39. ОТНОСНО: Включване на допълнителни точки към обявения дневен ред за заседанието на Пленума на ВСС на 21.09.2016 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 21.09.2016 г.

1. Информация за изпълнението на бюджета на съдебната власт към 31.08.2016 г.

2. Корекции на бюджета на органите на съдебната власт.

- „Дава съгласие”
2.1. Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.
2.2. Искане от административния ръководител на Окръжен съд гр. Ямбол за осигуряване на средства за изплащане на разлика в работната заплата на командирован съдия.
2.3. Искане от административния ръководител на Административен съд гр. Добрич за осигуряване на средства за неотложните текущи разходи до края на 2016 г.
2.4. Искане от административния ръководител на Административен съд гр. Хасково за осигуряване на средства за спешен ремонт на „Чилър – системата за отопление и охлаждане”, за доставка и зареждане на хладилен агрегат, датчик за дебит и настройка и профилактика на системата.
2.5. Искане от административния ръководител на Районен съд гр. Елхово за осигуряване на средства за закупуване, доставка и монтаж на климатици.
2.6. Искане от административния ръководител на Районен съд гр. Тетевен за осигуряване на средства за закупуване на климатик за сървърно помещение.

Съвместно с КУС

2.7. Писмо от Прокуратура на Република България с вх. № 11-03-592/15.08.2016 г., с искане за осигуряване на средства за участие в заплащането на ремонт на покрива на съдебна палата Средец, със сума, съобразена с ползваните части от сградата.
2.8. Искане от административния ръководител на Административен съд гр. Видин за осигуряване на средства за изработка, доставка и монтаж на обзавеждане на сграда. 

3. Вътрешно компенсирани промени по бюджета на органи на съдебната власт за 2016 г.
3.1. Искания за вътрешно компенсирани промени по бюджета на органите на съдебната власт за 2016 г.

5. Одитни доклади.
5.1. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност в Районен съд гр. Варна.

6. Разни.
6.1. Доклад № ДП2СЗ-5/28.06.20156 г. за извършена финансова инспекция на Окръжен съд гр. Стара Загора.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ